stanford-oval/wikipedia huggingface dataset:
Hjalmar Tallqvist
Elämä

Tallqvist syntyi Hollolassa. Hänen vanhempansa olivat yli-insinööri Hendrik Teodor Tallqvist ja Emilia Charlotta Palander. Hänen nuorempi veljensä oli lääkäri ja professori Theodor Tallqvist. Hjalmar Tallqvist valmistui ylioppilaaksi vuonna 1886 Helsingin ruotsinkielisestä reaalilyseosta. Filosofian kandidaatti hänestä tuli vuonna 1889 ja vuotta myöhemmin hän väitteli filosofian tohtoriksi väitöstyöllänsä Bestimmung einiger Minimalflächen deren Begrenzung gegeben ist. Vuosien 1890 ja 1891 välisenä aikana hän suoritti opintomatkan Zürichiin ja myös Wieniin.
Hjalmar Tallqvist oli fyysikkona suuntautunut erityisesti matemaattiseen fysiikkaan. Matematiikan professori Edvard Neovius oli suunnannut hänen mielenkiintonsa minimipintoihin, joita Tallqvistin väitöskirjassa käsitellään. Ensimmäisen niitä koskevan tutkimuksensa hän julkaisi jo 18-vuotiaana. Tallqvistille tarjottiin Zürichistä matematiikan professuuria, josta hän kumminkin kieltäytyi vedoten isänmaallisiin syihin.
Väitöstyön valmistumisen jälkeisenä vuonna hän sai mekaniikan nuoremman opettajan viran Polyteknillisesta instituutista. 1898–1907 hän oli vanhempi mekaniikan opettaja. Helsingin yliopiston mekaniikan dosentin viran hän sai samana vuonna kuin nuoremman mekaniikan opettajan viran Polyteknillisestä instituutista. Helsingin yliopistossa hän työskenteli myös kokeellisen ja matemaattisen fysiikan dosenttina, fysiikan professorina (1907–1938), matemaattis-luonnontieteellisen tiedekunnan varadekaanina.
Tallqvist kutsuttiin Suomen Tiedeseuran jäseneksi vuonna 1905. Hänet tunnettiin tuotteliaana kirjoittajana, jonka tuotanto käsittää noin 15 000 painosivua. Suomen Tiedeseura joutuikin hänen takiaan säätämään "Lex Tallqvistin", jonka mukaan yksittäinen Tiedeseuran jäsen sai yhden vuoden aikana julkaista enintään 10% seuran koko julkaisuvolyymistä.
Tallqvist meni naimisiin ensimmäisen kerran laulajatar Elin Fohströmin kanssa vuonna 1897. Fohström kuoli vuonna 1949, ja Tallqvist meni seuraavana vuonna uusiin naimisiin aiemman vaimonsa kasvattisisaren Evelina Fohströmin (o.s. Wilkman) kanssa. Tallqvist sai ensimmäisestä avioliitostaan kolme tytärtä: Edit Evelina, Inger Anima ja Anita Henriette.
Tallqvist toimi Suomen forsiitti-dynamiitti Oy:n johtokunnan puheenjohtajana sekä vakuutusyhtiö Fenniassa, jälleenvakuutusyhtiö Normanissa ja tapaturmavakuutusyhtiö Patriassa.
Sigebert II Hyvä

Sigebert II Hyvä tai Sigebert Sanctus oli Essexin kuningas vuodesta 653. Sigebert kääntyi kristityksi ja kastettiin noin vuonna 653. Hän kutsui Essexiin useita lähetyssaarnaajia, ja Essexistä tulikin tärkeä kristillisen lähetystyön keskus Englannissa. Sigebertin tarkkaa kuolinaikaa ei tunneta, mutta hän lienee kuollut vuosien 653 ja 664 välillä.
Huhtakurjenpolvi

| Huhtakurjenpolvi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Geraniales
Heimo::  Kurjenpolvikasvit Geraniaceae
Suku::  Kurjenpolvet Geranium
Laji::  bohemicum
Kaksiosainen nimi
 Geranium bohemicum  L. 
Katso myös
   Huhtakurjenpolvi Wikispeciesissä   Huhtakurjenpolvi Commonsissa 
Infobox OKNimi-testi OK: 
Huhtakurjenpolvi (Geranium bohemicum) on ruohovartinen yksivuotinen kasvi. Se elää yleensä satunnaisena metsäpalo- ja kaskiaukeilla (huhta tarkoittaa havupuukaskea) sekä nuotiopaikoilla. Huhtakurjenpolven siemenet itävät vasta, kun ne ovat kuumentuneet noin 45 asteeseen. Kun metsäpalot ovat harvinaistuneet, huhtakurjenpolvikin on taantunut. Suomessa se luokitellaan silmälläpidettäväksi.
Huhtakurjenpolvi kasvaa noin 30 cm korkeaksi. Sen varsi on pysty ja lehdet sormijakoisia, isohampaisia. Kukat ovat sinivioletteja, melkein sinisiä, ja 15–35 mm leveitä, ja niissä on tummemman violetteja suonia.
Huhtakurjenpolvea tavataan Etelä-Suomessa, Keski-Ruotsissa ja paikoin etelämpänä Euroopassa.
Aiheesta muualla

Kasviatlas 2020: Huhtakurjenpolven levinneisyys Suomessa.
Kuvia Suomen luonnonvaraisista kasveista: Geranium bohemicum – Huhtakurjenpolvi[vanhentunut linkki]
Sigeric I (Essexin kuningas)

Sigeric oli Essexin kuningas vuosina 758–798. Hän luopui kruunusta vuonna 798 poikansa Sigeredin hyväksi. Anglosaksien kronikan mukaan Sigeric lähti vuonna 798 kruunusta luopumisen jälkeen pyhiinvaellusmatkalle Roomaan.
Henny Moan

| Henny Moan |
| --- | --- |
 Moan vuonna 1958.
Henkilötiedot
Koko nimi:  Henny Elisabeth Moan
Syntynyt: 22. helmikuuta 1936 Talmulahti, Alattio, Norja
Kuollut: 8. syyskuuta 2024 (88 vuotta)
Ammatti:  näyttelijä
Puoliso:  Ole Paus (avoliitossa 1973–1976) André Bjerke (1959–1972)
Lapset:  Sole Christian Paus, Vilde Bjerke
Näyttelijä
Merkittävät roolit:  Edvarda (Benoni & Rosa)
Palkinnot
 Pyhän Olavin ritarikunta (2020) 
Aiheesta muualla
IMDb
Henny Moan (22. helmikuuta 1936 Alattio – 8. syyskuuta 2024) oli norjalainen näyttelijä. Hänen syntymäpaikkansa oli Alattiossa, mutta hän varttui Gratangenissa ja Narvikissa. Hän valmistui Norjan teatterikorkeakoulun ensimmäiseltä vuosiluokalta 1950-luvulla ja näytteli seuraavina vuosikymmeninä muun muassa Det Nye Teaterissa, Oslo Nye Teaterissa sekä Nationaltheatretissa. Vuodesta 1978 hän oli kiinnitettynä Det Norske Teatretiin, jossa jatkoi eläköitymiseensä saakka vuoteen 2007. Teatterin lisäksi hän näytteli televisiossa ja elokuvissa. Erityisesti hänet muistetaan Edvardan roolista Knut Hamsunin kirjoihin perustuvassa 1970-luvun televisiosarjassa Benoni & Rosa.
Moan voitti Kunnia-Amandan vuonna 2010 ja sai Pyhän Olavin ritarikunnan ansiomerkin 2020.
Elämäkerta

Moan lähti 17-vuotiaana kotoaan Finnmarkista – missä hän työskenteli huoltoasemalla – kertomatta kenellekään, minne oli menossa. Hän muutti Osloon, jossa hän haki Teaterhøyskoleniin (teatterikorkeakoulu). Siellä hänet hyväksyttiin koulun historian ensimmäiseen sisäänottokertaan vuonna 1953. Moanille oli aina ominaista hänen lyhyeksi leikattu tukkansa, jonka hän keksi vuonna 1954, jolloin se oli vielä melko harvinaista tytöille. Hän väittää alun perin tehneensä sen, koska se oli kätevää ja koska hän oli pitänyt hiuksiaan näin lapsena välttääkseen täitä ja saadakseen hiukset kasvamaan paksummiksi.
Vuosina 1959–1972 Moan oli naimisissa tunnetun norjalaisen kirjailijan André Bjerken kanssa Bjerken kanssa hän sai vuonna 1960 tyttären Vilde, joka myöhemmin kirjoitti kirjan lapsuudestaan. Henny ja André erosivat, kun Vilde oli 9-vuotias.
Moan kuoli lyhyen sairauden jälkeen 88-vuotiaana 8. syyskuuta 2024.
Ura näyttelijänä

Moan näytteli sekä Det Norske Teatretissa (norjalainen teatteri), Oslo Nye Teaterissa että Nationaltheatretissa (kansallisteatteri). Vuonna 2006 hän voitti "Aase Byes ærespris" -palkinnon ponnisteluistaan Ibsen-rooleissa. Viimeisen roolinsa ennen eläkkeelle jäämistään hän esitti alkuvuodesta 2007. Eläkkeelle jäätyään hän aloitti omaelämäkertansa työstämisen.
Hänet tunnetaan myös elokuvatyöstään, ja hänellä oli rooli Oscar-ehdokkuuden saaneessa elokuvassa Yhdeksän elämää vuonna 1957. Vuonna 2005 elokuvakriitikoista koostuva raati valitsi elokuvan norjalaisen elokuvahistorian parhaaksi elokuvaksi. Tämän jälkeen hän sai tarjouksia Hollywoodista, mutta päätti kuitenkin jäädä Norjaan. Ollessaan naimisissa Bjerken kanssa hän osallistui Bjerken romaanin Kuolleiden järvi elokuvasovitukseen. Siinä hän esiintyi norjalaisen elokuvan ikoniseksi tulleessa kohtauksessa, jossa hän kävelee valkoisessa, läpikuultavassa mekossa pitkin metsäistä lammikkoa. Hiljattain hänellä oli lyhyt rooli Bent Hamerin kriitikoiden ylistämässä elokuvassa O' Horten.
Televisiossa hänet tunnetaan Tor Åge Bringsværdin ja Jon Bingin kirjoittamasta scifi-sarjasta Blindpassasjer (1978). Tätä ennen hän näytteli "Edvardan" roolia Knut Hamsunin romaaneihin Benoni ja Rosa perustuvassa tv-sarjassa vuodelta 1973. Moan työskenteli myös televisiodraaman parissa useita vuosia.
Aiheesta muualla

Kuvia tai muita tiedostoja aiheesta Henny Moan Wikimedia Commonsissa
Secondhand Serenade

| Secondhand Serenade |
| --- | --- |
 Secondhand Serenade vuonna 2007
Tiedot
Toiminnassa:  2004–
Tyylilaji:  emo, vaihtoehtorock, pop rock
Kotipaikka:  Menlo Park, Kalifornia,  Yhdysvallat
Laulukieli:  englanti
Jäsenet:  John Vesely  
Levy-yhtiö:  Warner Music   Glassnote Records  
Aiheesta muualla
Kotisivut
Infobox OKNimi-testi OK: 
Secondhand Serenade on yhdysvaltalaisen laulaja-kitaristi John Veselyn unplugged-projekti. Sen kappaleita ovat muun muassa "Your Call" ja "Maybe".
Diskografia

Awake (2007)
A Twist in My Story (2009)
Hear Me Now (2010)
Undefeated (2014)
Secondo Pia

Osa käärinliinasta Secondo Pian kuvaamana vuodelta 1898. Kuvassa käärinliinan negatiivi ja positiivi.
Secondo Pia (1855 Piemonte –1941) oli italialainen juristi ja amatöörivalokuvaaja. Hän otti ensimmäiset kuvat Torinon käärinliinasta 28. toukokuuta 1898. Roomalaiskatolinen kirkko on virallisesti hyväksynyt hänen ottamansa kuvan liinasta yhdeksi Jeesuksen pyhien kasvojen kunnioituksen muodoista. Hän oli paikallishallinnon virkansa ohella aktiivinen valokuvaaja, ja hänen kuviaan on tallennettu Torinon valokuvamuseoon. Museossa järjestettiin keväällä 2010 näyttely kuvista ja muusta aineistosta, jota on koottu Torinon museosta ja Käärinliinan museosta.
Aiheesta muualla

Käärinliinan museon sivusto (englanniksi), (saksaksi) ym.
Torinon valokuvamuseo (englanniksi)
Remi Van Haelstin yhteenveto Don Coero Borgan kommenteista (englanniksi)
Sindonology.org (englanniksi)
Hira (1923)

| Hira / 比良 |
| --- | --- |
 Hira

Aluksen vaiheet
Rakentaja:  Mitsubishi, Kobe
Kölinlasku:  15. elokuuta 1921
Laskettu vesille:  14. maaliskuuta 1923
Palveluskäyttöön:  23. elokuuta 1923
Poistui palveluskäytöstä:  30. syyskuuta 1945
Loppuvaihe:  romutettu 1945
Tekniset tiedot
Uppouma:  338 t (normaali) 400 t (kuormattu)
Pituus:  56,1 m (kokonaispituus)
Leveys:  8,2 m
Syväys:  1,0 m
Koneteho:  2 100 ihp
Nopeus:  16 solmua
Miehistöä:  62
Aseistus
Aseistus:  2 × 8 cm/40 tykkiä 3-6 × konekivääriä
Hira (jap. 比良) oli keisarillisen Japanin laivaston 1924 valmistunut Seta-luokan tykkivene.
Valmistus

Alus tilattiin vuoden 1920 hankinnoissa Mitsubishin telakalta Kobesta, missä köli laskettiin 15. elokuuta 1921. Alus laskettiin vesille 14. maaliskuuta 1923 ja valmistui 24. elokuuta.
Palvelus

Alus luokiteltiin 30. toukokuuta 1931 toisen luokan tykkiveneestä tykkiveneeksi. Se poistettiin alusluettelosta 30. syyskuuta 1945 ja romutettiin vielä samana vuonna.
Helsingin balalaikkaorkesteri

Helsingin balalaikkaorkesteri on noin 30 soittajan orkesteri, jossa soitetaan balalaikoilla ja domrilla. Orkesteri perustettiin vuonna 1910 nimellä Helsingin Iso Venäläinen Orkesteri, joka muutettiin 1920-luvulla Helsingin balalaikkaorkesteriksi. Yhtye arvioi olevansa maailman toiseksi vanhin balalaikkaorkesteri. Balalaikkaorkestereille sävelletyn musiikin lisäksi orkesteri soittaa ja on levyttänyt venäläistä kansanmusiikkia ja maailmanmusiikkia sekä erilaista taide- ja populaarimusiikkia. Sen kapellimestarina toimii Gennadi Klykov. Orkesterin solistina on esiintynyt mm. sopraano Mari Palo.
Julkaisut

Helsingin balalaikkaorkesteri 1999
Taru Venäjästä 2004
Helsingin Balalaikkaorkesteri 100 vuotta 2012
Helsingin Balalaikkaorkesteri solistinaan Oskari Nokso-Koivisto: Bellman ja balalaikka 2015
Aiheesta muualla

Kotisivu
Sigered (Essexin kuningas)

Sigered oli Essexin viimeinen kuningas vuosina 798– 825. Hän oli edellisen kuinkaan Sigericin poika, ja nousi valtaistuimelle, kun Sigeric luopui kruunusta. Vuonna 812 Essexia hallinnut Mercian kuningaskunta alensi hänet herttuaksi. Vuonna 825 Sigered luovutti viimein Essexin kuningaskunnan Wessexin kuninkaalle Egbertille, joka yhdisti Englannin kuningaskunnat alaisuuteensa vuonna 829.
Second Soul

| ”Second Soul” Disco Ensemble |
| --- | --- | --- |

Singlen tiedot
 Albumilta: Warriors
 Julkaistu: 21. syyskuuta 2012
 Tuottaja(t): Jukka Immonen
 Tyylilaji: post-hardcore, indie rock
 Kesto: 03.41 6.19 (Lenno & Jesse Oliver Remix)
 Levy-yhtiö: Fullsteam
Disco Ensemblen muut singlet
| ”Lefty” 2010 | ”Second Soul” 2012 | ”Fight Forever” 2016 |
Second Soul on post-hardcore -yhtye Disco Ensemblen single, joka julkaistiin 21. syyskuuta 2012 yhtyeen viidenneltä studioalbumilta Warriors.
Tuottajat Lenno sekä Jesse Oliver tekivät kappaleesta remix-version. Sen radio edit -versio sai Suomessa kohtalaista radiosoittoa, ja viihdesivusto Stara antoi sille arvosanan 3/5.
Arviot

Stara.fi:  (Remix)
Sigered (Kent)

Sigered oli Kentin kuningas aluksi yhdessä Eadberht II:n kanssa ja Eadberhtin kuoleman jälkeen yksin. Sigered mainitaan ainoastaan yhdessä perukirjassa, jonka todistajaksi on merkitty Eadberht II.
Huhtalampi (Ikaalinen)

| Huhtalampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°53′16″N, 23°08′25″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  oja Ojajärveen 
Järvinumero:  35.571.1.005
Mittaustietoja
Pinnankorkeus:  146,7 m 
Rantaviiva:  0,731 km 
Pinta-ala:  0,01996 km² 
 fiHuhtalampi 
Huhtalampi  on Pirkanmaalla Ikaalisissa Tevaniemessä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Huhtalampi on osa Poltinjoen-Leppäsjärven aluetta.
Maantietoa

Lammen pituus on 300 metriä, leveys 100 metriä ja sen pinta-ala on 2 hehtaaria. Se sijaitsee 250 metriä itään Ojajärvestä kalliomäkiä ja soita vuorottelevassa erämaisessa maastossa. Lampeen laskee kuusi suo-ojaa, jotka on kaivettu ympäristön pienialaisiin soihin. Yksi suo-ojista on samalla laskuojana, joka laskee Ojajärveen. Rantaviivan pituus on 750 metriä, mutta lampi on autio. Lammen rannat ovat pääasiassa suota, mutta itäuolinen kallioinen mäki kohoaa yli 12 metrin korkeuteen. Lammen eteläpuolelta kulkee metsäautotie, joka haarautuu vieressä kulkevalta Varissalmen ja Sorvanperän yhdistävältä tieltä.
Sigebert III

Sigebert III:n kaste. Legenda aurea -nimisen keskiaikaisen käsikirjoituksen kuvitusta.
Sigebert III (n. 630 – 1. helmikuuta 656) oli Austrasian kuningas 634–656. Hän oli Dagobert I:n vanhin poika. Sigebert oli ensimmäisiä merovingikuninkaita, jolla ei enää ollut todellista valtaa. Hänen sijastaan kuningaskuntaa hallitsivat ylimystö ja mahtavat käskynhaltijat, major domukset.
Sigebertin isä, koko frankkien valtakunnan kuningas Dagobert I teki hänestä Austrasian kuninkaan vuonna 634. Lapsikuninkaan puolesta hallitsivat ensin Kölnin piispa Chunibert ja herttua Adalgisel. Dagobertin kuoltua valtaa pitivät Chunibert ja major domus Pipin I. Pipinin kuoltua valta siirtyi Pipinin pojalle Grimoaldille, josta tuli major domus 643. Grimoald sai myös suostuteltua tuolloin vielä ilman perillistä olleen Sigebertin adoptoimaan oman poikansa Kildebertin. Myöhemmin Sigebert sai kuitenkin pojan, Dagobert II:n.
Kun Sigebert III kuoli, Grimoald lähetti Dagobertin luostariin Irlantiin ja julisti poikansa Kildebertin Austrasian kuninkaaksi.
Siglufjörður

| Siglufjörður |
| --- | --- |

 Siglufjörður
 Koordinaatit: 66°9′N, 18°55′W 
Valtio:  Islanti
Alue:  Norðurland eystra
Kunta:  Fjallabyggð
Pinta-ala:  
 – Kokonaispinta-ala:  155 km²
Väkiluku (2011):  1 206
 
 www.fjallabyggd.is 
Infobox OKVirheellinen NIMI-arvo: 
Siglufjörður [ˈsɪklʏˌfjœrðʏr] on pieni kalastajakylä Pohjois-Islannissa. Vuonna 2011 siellä oli 1 206 asukasta.
Siglufjörður sijaitsee Fjallabyggðin (suom. vuoristokylä) kunnassa, joka syntyi vuonna 2006, kun aiemmat Ólafsfjörðurin ja Siglufjörðurin kunnat yhdistyivät.
Sigiswald Kuijken

Sigiswald Kuijken
Sigiswald Kuijken (s. 16. helmikuuta 1944) on belgialainen viulisti, alttoviulisti ja kapellimestari, joka tunnetaan alkuperäissoittimien suosijana.
Hän ja hänen kaksi veljeään ovat perustaneet Kuijken-kvartetin. Barthold Kuijken on huilisti ja Wieland Kuijken sellisti ja gambisti. He ovat tehneet yhteistyötä muun muassa Gustav Leonhardtin kanssa.
SIMM

SIMM-muistikampoja: ylempänä kaksi 30-nastaisia, alempana kaksi 72-nastaisia
SIMM (lyhenne sanoista Single In-line Memory Module) on vanhemmissa tietokoneissa käytetty muistimoduuli.
SIMM-muisteja on kahta varianttia: vanhempi 30-nastainen ja uudempi 72-nastainen. Vanhempi 30-nastainen muistimoduuli sisältää kokoonpanon, jossa väylän leveys on 8 tai 9 bittiä, kun uudemmassa 72-nastaisessa on 32 tai 36 bittiä leveä väylä. Yhdeksännet bitit ovat tarkistukseen käytettyjä pariteettibittejä.
SIMM-moduuleissa on käytetty sekä FPM- että EDO-muistia. Kortinreunaliittimet ovat vain piirilevyn toisella puolella.
SIMM-moduuleissa kannat ovat yhdistettyjä niin, että samassa kohdassa eri puolilla olevat pinnit ovat yhteydessä toisiinsa.
Jos toiselle pinnille tulee kontaktivika, tieto siirtyy silti toisen kautta.
DIMM-moduulit ovat korvanneet SIMM-moduulit.
Historia

Henkilökohtaisen tietokoneiden valmistajat standardoivat SIMM-moduulit 1980- ja 1990-lukujen vaihteessa. Ensin standardoitiin 30-pinniset SIMM-moduulit ja myöhemmin 72-pinniset moduulit.
Henkisesti läski

| Henkisesti läski |
| --- | --- |
Ohjaaja:  Antti Heikki Pesonen
Käsikirjoittaja:  Antti Heikki Pesonen
Säveltäjä:  Antti Pouta
Kuvaaja:  Juice Huhtala
Leikkaaja:  Hanna Kuirinlahti
Valmistustiedot
Valmistusmaa:  Suomi
Ensi-ilta:  2008
Kesto:  15 minuuttia
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Henkisesti läski on vuonna 2008 ensi-iltansa saanut Antti Heikki Pesosen ohjaama lyhytelokuva. Elokuvassa rakkaus lyö nuorta miestä lekalla päähän.
Näyttelijät

| 0 | 1 | 2 |
| --- | --- | --- |
|  Eero Ritala  | … |  Sami   |
|  Kreeta Salminen  | … |  Mira Savolainen    |
|  Arttu Kurttila  | … |  Duunikaveri   |
|  Asko Sahlman  | … |  Keinänen   |
|  Konsta Väänänen  | … |  Hörhö   |
Tuotanto

Elokuva on Taideteollisen korkeakoulun Elokuva- ja lavastustaiteen osaston oppilastyö.
Vastaanotto

Elokuva sai opiskelijasarjan kunniamaininnan Kettupäivillä 2009.
Aiheesta muualla

Henkisesti läski Internet Movie Databasessa (englanniksi)
Henkisesti läski Elonet.
Hu Jia (aktivisti)

| Hu Jia> 胡佳 |
| --- | --- |
 Hu Jia vuonna 2018.
Henkilötiedot
Syntynyt: 25. heinäkuuta 1973 (ikä 51) Peking
Kansalaisuus:  Kiina
Ammatti:  aktivisti ja toisinajattelija
Muut tiedot
Tunnustukset:  Saharov-palkinto (2008)
Hu Jia (kiin.: 胡佳; pinyin: Hú Jiā; alkup. 胡嘉; s. 25. heinäkuuta 1973 Peking) on aktivisti ja toisinajattelija Kiinan kansantasavallassa. Hän on keskittynyt työssään Kiinan demokratialiikkeen ja Kiinan ympäristönsuojeluliikkeen toimintaan sekä AIDSiin Kiinassa. Hän on toiminut muun muassa AIDSin uhreja auttavan Loving Source -kansalaisjärjestön johtajana. Hu on arvostellut viranomaisten toimia Kiinassa ja joutunut sen tähden pitkiksi ajoiksi Kiinan turvallisuuspalvelun valvomaan kotiarestiin vailla syytteitä tai pidätysmääräystä. Hän on puhunut myös Tiibetin itsehallinnon puolesta.
Vankeus

Joulukuun 5. päivänä 2007 Hu ja hänen vaimonsa Zeng Jinyan saivat Toimittajat ilman rajoja -järjestön erikoispalkinnon omistautumisestaan Pekingin vuoden 2008 kesäolympialaisten ihmisoikeuksia rikkovien vaikutusten esille tuomisesta. Vain kolme viikkoa palkinnon myöntämisen jälkeen Hu Jia pidätettiin 27. joulukuuta 2007. Hänet tuomittiin kolmeksi ja puoleksi vuodeksi vankeuteen 3. huhtikuuta 2008 ”yllytyksestä valtiovallan ja sosialistisen järjestelmän kumoamiseen”. Hu on kiistänyt syyllisyytensä. Hu ei voinut valittaa tuomiostaan, sillä lakimiesten ei sallittu ottaa häneen yhteyttä kymmenen päivän valitusaikana.
Perhe ja uskonto

Hun vaimo Zeng Jinyan on miehensä tavoin poliittinen aktivisti. Hun ja Zengin vuoden 2007 marraskuussa syntynyt tytär Hu Qianci on Hun pidätyksen jälkeen ollut kotiarestissa äitinsä kanssa. Pekingin kesäolympialaisten aikaan heinäkuussa 2008 Zeng katosi Hu Jian ollessa vankilassa, mutta elää lokakuussa 2008 jälleen tiukassa poliisivalvonnassa asunnossaan Pekingin itäosassa.
Hu Jia on uskonnolliselta vakaumukseltaan harras buddhalainen ja noudattaa kasvisruokavaliota.
Kunnianosoitukset

Toimittajat ilman rajoja -järjestö myönsi 5. joulukuuta 2007 Hulle ja Zengille erikoispalkinnon heidän omistautumisestaan Pekingin vuoden 2008 kesäolympialaisten ihmisoikeuksia rikkovien vaikutusten esille tuomisesta.
Pariisi myönsi Hu Jialle kunniakansalaisuuden 21. huhtikuuta 2008. Samanaikaisesti kunniakansalaisuus myönnettiin myös Dalai-Lamalle. Pariisin kunniakansalaisuuden ovat saaneet aiemmin Myanmarin (Burman) oppositiojohtaja Aung San Suu Kyi ja iranilainen demokratia-aktivisti Shirin Ebadi.
Euroopan parlamentti myönsi EU:n korkeimman ihmisoikeustunnustuksen, Saharov-palkinnon Hu Jialle 23. lokakuuta 2008.
Aiheesta muualla

Hu Jian blogi (Googlen käännös kiinasta englanniksi)
China: Hu Jia Sakharov Prize spotlights China’s rights crisis. Human Rights Watch, 23.10.2008. (sisältää lisälinkkejä)
Chronology of Hu Jia’s case. Human Rights Watch, 2006-2008.
Salalääke

Salalääke (lat. arcanum) oli lääke, jonka koostumus ja valmistustapa pidettiin salaisuutena. Salalääkkeiden valmistajien ja myyjien pyrkimyksenä oli taloudellisen edun tavoittelu myymällä kalliiseen hintaan halpoja tai tehottomia aineita ja markkinoimalla niitä vaikutuksia liioittelevilla ylisanoilla. Tällainen menettely kiellettiin monessa maassa lainsäädännöllä. Suomessa 1935 säädetty apteekkitavaralaki määräsi, että myytävien lääkkeiden laatu ja koostumus on ilmoitettava pakkauksessa tai mukaan liitetyssä tuoteselosteessa. Esimerkki vanhasta salalääkkeestä on Morisonin pilleri.
Huhtala

| Huhtala |
| --- | --- |
 Seinäjoen helluntaikirkko Huhtalassa.
 Kaupungin kartta, jossa Huhtala korostettuna.
Kaupunki:  Seinäjoki
Suuralue:  Läntinen
Kaupunginosa nro:  14
Väkiluku:  1 679 (31.12.2022)
Lähialueet:   Alakylä  Jouppi  Jouppila  Kultavuori  Pruukinranta 
Huhtala on Seinäjoen 14. kaupunginosa. Se sijaitsee noin kahden kilometrin päässä kaupungin keskustasta, Läntisen suuralueella Kantakaupungin ja Kyrkösjärven välissä. Kerros-, rivi- ja omakotitaloista koostuvaan kaupunginosaan kuuluu varsinaisen Huhtalan lisäksi vuoden 2016 asuntomessualue Pruukinranta. Kaupunginosan asukasluku oli 1 679 joulukuussa 2022. Sen pohjoispuolella ovat Jouppilan ja Marttilan kaupunginosat, eteläpuolella Simunan ja Törnävän.
Metsäinen Huhtala nousee melko jyrkästi kohti Kyrkösjärven tekoallasta.
Huhtalan alueella sijaitsee valtaosa Seinäjoen terveyspalveluista eli keskussairaala ja terveyskeskus. Oppilaitoksista alueella on Seinäjoen ammattikorkeakoulun terveysalan yksikkö. Alueella sijaitsee yksi kolmesta Seinäjoen teknologiakylä Trianon yksiköistä, terveysteknologiakeskus Mediwest. Lisäksi alueelta alkaa Kyrkösjärvi. Tämä tekojärvi yltää myös Ilmajoen puolelle.
Kuvia

Vuonna 2012 valmistunut sairaalarakennus Y-talo Huhtalassa Kyrkösjärven rannalla.
Seinäjoen helluntaiseurakunnan kirkko Huhtalassa.
Salaliittoteoria (täsmennyssivu)

Salaliittoteoria voi tarkoittaa seuraavia asioita:
salaliittoteoria, teoria jonkin asian tai tapahtuman taustalla piilevästä vaikutusvaltaisesta ja salatusta järjestöstä
Salaliittoteoria, Richard Donnerin ohjaama jännityselokuva vuodelta 1997
Salaliittoteoria, rap-artisti Steen1:sen studioalbumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Salaliittoteoria”, voi hakea sivunnimihaulla, laajalla sivunnimihaulla tai tekstihaulla.
Salam

| Salam |
| --- | --- |
 Salam
 Koordinaatit: 17°3′15″N, 2°59′50″W 
Valtio:  Mali
Alue:  Timbuktu
Piiri:  Timbuktu
Hallinto:  
 – Asutustyyppi:  kunta
Väkiluku (2009):  17 100
Infobox OKVirheellinen NIMI-arvo: 
Salam on maalaiskunta Timbuktun alueen Timbuktun piirissä Malissa. Se käsittää valtavan alueen Saharan autiomaata maan pohjoisosassa. Asukkaita on 17 100 henkeä (vuonna 2009).
Salamin kunta rajoittuu idässä Kidalin alueeseen ja Timbuktun piirin Berin kuntaan, etelässä Bourem-Inalyn ja Alafian kuntiin, lännessä Timbuktun alueen Goundamin piiriin sekä pohjoisessa Mauritaniaan ja Algeriaan. Kunnan hallinnollinen keskus on Agouni. Asukkaat ovat karjanhoitoa harjoittavia tuaregeja. Pohjoisosassa sijaitsee Taoudennin suolakaivos.